recursal/SuperWikiNEXT-32B huggingface dataset:
Локацијата на Блекфут во округот Бингем, Ајдахо
**Блекфут** (англиски: *Blackfoot*) е град во округот Бингем во сојузната држава Ајдахо, САД. Блекфут според проценките од 2005 година броел околу 11,000 жители и опфаќал површина од 14,7 км2. Се наоѓал на 1,371 м надморска височина. Поштенскиот број на Блекфут е 83221, а повикувачкиот број 208.

Во Блекфут е роден американскиот телоградител Лари Скот.

|  |  |
| --- | --- |
| Stub icon | *Оваа статија за место во САД е никулец. Можете да помогнете со тоа што ќе ја проширите.** п
* р
* у
 |

|  |  |
| --- | --- |
| Stub icon | *Оваа статија / од областа на географијата е никулец. Можете да помогнете со тоа што ќе ја проширите.** п
* р
* у
 |
„Географ" (1668-69) од Јан Вермер.
**Географ** — научен работник што се занимава со изучување на географијата — наука за природата и општеството на Земјата.

Иако во минатото географите биле познати по изработувањето на карти, оваа дисциплина е во доменот на географската гранка наречена картографија. Географите ја изучуваат животната околина, човечкото општество и заемниот однос на овие две целини.

Физичките географи се посветени на изучување на природата, додека пак антропогеографите се занимаваат со општеството. Денес сите географи се користат со географски информациски системи (ГИС) во надлежност на локални, обласни и државни служби како и еколошки организации и градежни претпријатија.

Полиња на изучување
-------------------

Во географијата постојат две главни полиња на изучување, кои потоа се делат на повеќе помали:

* физичка географија: геоморфологија, хидрологија, глациологија, биогеографија, климатологија, метеорологија, педологија, океанографија, геодезија и еколошка географија.
* антропогеографија: урбна географија, културна географија, стопанска географија, политичка географија, историска географија, маркетиншка географија, медицинска географија и општествена географија.

Поврзано
--------

* Географија
* Картографија
* Антропогеографија
* Список на географи
* Физичка географија
* Наука за Земјата

Наводи
------

|  |  |
| --- | --- |
| Ризница | „Географ" на Ризницата ? |

1. ↑  „географ" — Лексикон на македонскиот јазик

Надворешни врски
----------------

* Институт за географија при ПМФ - Скопје

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85053977
* GND: 4020214-8
* BNF: cb11954116h (податоци)
* NDL: 01151435
* NKC: ph120525

 |

 |
**Благоја Ангеловски** (Тетово, 11 март 1920

) — македонски филмски работник.

Завршил Виша трговска школа.

Од 1949 година е началник во одделението за киномрежи во Комисијата за кинематографија при Владата на СРМ, каде што останува на функција до крајот на 1950. Потоа преоѓа на работа во „Фотоцентар".

Од 1958 е вработен во „Вардар филм" како главен диспонент, додека во продукцијата на „Вардар филм" неговото учество е во својство на организатор т.е. директор на филм.

Надворешни врски
----------------

* Благоја Ангеловски на www.imdb.com
* Благоја Ангеловски на www.maccinema.com

  


|  |  |
| --- | --- |
| Знаме на МакедонијаБиографска икона | *Оваа биографска статија за личност од Македонија е никулец. Можете да помогнете со тоа што ќе ја проширите.** п
* р
* у
 |
**„Деца и цвеќиња и ѕвезди"** — збирка поезија за деца на македонскиот поет Јозо Т. Бошковски, објавена во 1981 година.

Содржина
--------

Збирката содржи 38 песни распоредени во четири циклуси:

* Во најубавиот свет

* Деца и цвеќиња (прво пеење)
* Деца и цвеќиња (второ пеење)
* Деца и пеперуги
* Деца и божурики
* Деца и птици
* Лутичиња
* Песна без наслов
* Пешкирот на пчелата
* Качунка

* Во светот на игрите

* Децата и игрите
* Децата и играчките
* Пролетна игра на дете
* Деца и ѕвезди
* Децата и инженерите
* Деца и морнари
* Деца и пилоти
* Деца и космонаути
* Деца и војници
* Децата и уметниците

* Детска љубов

* Детска љубов
* Ланета
* Билјана
* Дојди
* Мојата девојка
* Патување со Весна
* Некогаш
* Обичен човек
* Игранка
* Приказна за детството на игрите

* Во светот на мислите

* Мојата улица
* Земја како пеперуга
* Една река тече на југ
* Скопје сонува
* Партизанска укица
* Празнично утро
* Духот на борецот
* Децата и светлината
* Зима

Опис на книгата
---------------

Книгата е објавена како издание на „Нов свет" од Скопје, во 1981 година, а била испечатена во печатницата „Нова Македонија" во 4 000 примероци. Таа има 48 страници, а покрај песните, ги содржи и следниве цртежи, кои се дело на авторот: „Пеперуга" (1981), „Дрво" (1980), „Цветови" (1980), „Куче" (1978), „Риба" (1980) и „Змеови" (1980). Инаку, поголемиот дел од песните претходно биле објавени во весникот „Нова Македонија". На задната корица, авторот објаснува дека книгата е наменета за децата од пубертетската возраст и за нивните воспитувачи. Притоа, тој ја примеува сугестивната метода која на децата треба да им влее љубов кон разните занимања и кон работните навики со цел децата да ги остварат своите желби.

Наводи
------

1. ↑  Јозо Т. Бошковски, *Деца и цвеќиња и ѕвезди*, Нов свет, Скопје, 1981.
2. ↑  Јозо Т. Бошковски, *Деца и цвеќиња и ѕвезди*, Нов свет, Скопје, 1981.
Географски координати : 42°00′N 43°30′E﻿ / ﻿42.000° СГШ; 43.500° ИГД﻿ / 42.000; 43.500

Местоположба
------------

Грузија е држава во Источна Европа.

Граници
-------

Вкупната површина на земјата изнесува 69 700 км2, и според тоа се наоѓа на 118 место по големина во светот. На запад, Грузија излегува на Црното Море, на север граничи со Русија, на југ со Турција и на исток со Азербејџан.

Главниот град Тбилиси е најголемиот во државата со околу 1 093 000 жители.

Население
---------

Според пописот од 2005, вкупното население во Грузија е околу 4 677 401 жител. Густината на населеноста е 66 жит/км2.

Клима
-----

Климата во Грузија е умерена и суптропска. Најголемиот дел од плоштината на Грузија е покриен со планини, каде се одгледува грозје и производство на вино и коњак. Црноморскиот брег на оваа земја е популарна туристичка атракција. Многу туристи доаѓаат во Грузија поради лековитите бањи или да ги видат величествените пештери и водопади. Топлата и влажна грузиска клима е погодна за одгледување на чај и агрум. Исто така, Грузија е позната и по производство на свила и останати ткаенини.

Наводи
------

1. ↑  *International Geographic Encyclopaedia and Atlas.* Springer: 1979, p. 273

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Географија на Европа |
| --- |
|  |
| Суверени  држави | 
* Австрија
* Азербејџан
* Албанија
* Андора
* Белгија
* Белорусија
* Босна и Херцеговина
* Бугарија
* Ватикан
* Германија
* Грузија
* Грција
* Данска
* Ерменија
* Естонија
* Ирска
* Исланд
* Италија
* Казахстан
* Кипар
* Латвија
* Литванија
* Лихтенштајн
* Луксембург
* Македонија
* Малта
* Молдавија
* Монако
* Норвешка
* Обединето Кралство
	+ Англија
	+ Велс
	+ Северна Ирска
	+ Шкотска
* Полска
* Португалија
* Романија
* Русија
* Сан Марино
* Словачка
* Словенија
* Србија
* Турција
* Украина
* Унгарија
* Финска
* Франција
* Холандија
* Хрватска
* Црна Гора
* Чешка
* Шведска
* Швајцарија
* Шпанија

 |
|  |
| Делумнопризнаени | 
* Абхазија
* Јужна Осетија
* Косово
* Нагорно-Карабах
* Приднестровие
* Северен Кипар

 |
|  |
| Зависни  и др. територии | 
* Гернзи
* Гибралтар
* Ман
* Оланд
* Фарски Острови
* Џерси
* Шпицбершки Острови

 |
|  |
| Други целини | 
* Европска Унија

 |

 |
Лого на емисијата на српски јазик Видик
**Видик** е ТВ емисија на српски јазик, која се емитува на вториот програмски канал на Македонската телевизија од 1994.година.

Основоположник на оваа емисија бил реномираниот новинар Драган Николиќ. Во време кога стартуваше, емисијата се емитуваше еднаш неделно и ја подготвуваа десетина новинари.

Денес, Видик се емитува трипати неделно, понеделник и петок во 15 часот, среда во 14.30 со времетраење од половина час и еднаш месечно, во недела, еден час (од 14.30-15.30).
Во Видик денес работат тројца новинари, а емисијата ја уредува Јасминка Мирковиќ.
Програмските содржини се од мозаичен карактер.

Низ Видик до сега поминале илјадници соговорници од разни области, политичари, музичари, естрадни уметници, академици, доктори, просветни работници, писатели...

Основна мисија на постоењето на оваа емисија е да го негува српскиот јазик и култура, да ја информира српската популација во Република Македонија за активностите на српската заедница во Македонија, да ја следи наставата на српски јазик која се одвива во три училишта во Македонија, да информира за збиднувањата во Р Србија, да гради мостови меѓу двете држави, со цел на задржување на добрососедските односи.

Новинарите го следат обележувањето на значајните датуми од српската историја кои ги обележува Српската заедница.

Видик соработува со сите институции во Р Македонија, со невладини организации,со Српската заедница во Македонија, од која има огромна поддршка, со Демократската партија на Србите во Македонија, како и со Амбасадата на Р Србија во РМ.
**Благоја Деспотовски - Шовељ** (Дебар, март 1919 - Скопје, 7 октомври 1941) — македонски комунист, учесник во НОВ, првоборец. Тој е еден од првите партизани кои загинале во НОВ.

Животопис
---------

Споменик во Скопје на местото каде што се самоуби Благоја Деспотовски - ШовељВо родниот град завршил основно училиште, а во потрага по вработување работел во бродоградилиштето во Сремска Митровица (1937-1938), каде што станал член на УРС-овите синдикати. Во 1939 година доаѓа во Скопје и се вработува во Пиротехничкиот завод во Ѓорче Петров. Пролетта 1940 година е примен за член на КПЈ. Заради политичко дејствување сред монополските работници, по налог на Месниот комитет на КПЈ преминал на работа во Тутунскиот монопол во Скопје. Поради таа дејност бил уапсен (25 февруари 1941) и останува во затвор до капитулација на Југославија (6 април).

Учествувал на советувањето на Скопската организација на КП (одржана во Козле на 22 јуни 1941), на која е донесена одлука да започнат подготовките за вооружена борба. Наскоро потоа се илегализирал и се приклучил на една од скопските диверзантски групи (јули - 22 август). Учествувал во акцијата за снабдување со експлозив од рудникот Радуша. При формирањето на Првиот скопски партизански одред на 22 август 1941 година, влегува во неговите редови.

Во септември 1941 година, настанале големи провали во партиската организација и биле затворени поголем број партиски кадри. За провалите и затворањата значително придонеле и домашните предавници на чело со фашистичкиот агент Мане Мачков. Поради тоа Деспотовски бил задолжен, заедно со уште еден соборец, Александар Смилковски – Жухрај, да го ликвидираат Мачков. Тие својот обид да го убијат Мачков го извршиле на 7 октомври истата година. Обидот завршил неуспешно. При бегството, откако бил опколен, Деспотовски дозволил да му се приближат агентите што го гонеле по што ја активирал бомбата и се самоубил.

Една од улиците во главниот град, Скопје го носи неговото име.

Наводи
------

1. 1 2  Боро Кралевски „Беа, загинаа, останаа", Скопје, 1969, 52 стр.
2. ↑  „ДЕСПОТОВСКИ-ШОВЕЉ, Благоја". *Македонска Енциклопедија*. 2018-10-23.
3. ↑  *Личности од Македонија*. Скопје: МИ-АН. 2002. стр. 90. ISBN 9989-613-28-1. На `|first=` му недостасува `|last=` (help)
4. ↑  „Македонска енциклопедија", МАНУ, Скопје, 2009, 458 стр.
5. ↑  Александар Спасовски „Партизанското движење во Скопје и Скопско 1941-1945", Архив на Скопје, Скопје, 1984, 59 стр.
6. ↑  „ул. Благој Деспотовски - Шовељ".
**Лале** е детски хор од Тетово. Оформен е во 1977 година од страна на диригентот д-р Ивица Зориќ. Низ многуте генерации поминале над 1.000 пред сè девојчиња иако во одделни периоди имало и машки деца. Во целиот период на постоење претставува расадник и извор на хористките на градскиот женски младински хор Менада од Тетово.

Награди
-------

Во годините на постоењето за праизведби на композиции од македонски автори „Лале "освоил многу награди и признанија, дури 10 пати е победник на републичкиот натпревар во Кавадарци а високи места освојувал на меѓународни настапи во Словенија, Србија и Бугарија. Двапати е наградуван со највисокото признание на градот Тетово.
**Видан Тодоров Јанаќиевски** (23 ноември 1922 во Горно Српци, Битолско — 8 октомври 1944 во Скопско) — македонски партизан, учесник во НОБ.

Животопис
---------

Видан Тодоров Јанаќиевски роден во селото Горно Српци. Бил студент. Од 1943 година станал член на КПЈ. Во 1943 година, Видан се приклучил кон партизанските единици. Завземал разни одговорни должности, но најповеќе бил политички комесар. Припаѓал на Осмата македонска бригада во борбите со балистите во скопско, Видан бил тешко ранет, фатен, ѕверски мачен и на крајот убиен на 8 октомври 1944 година.

Наводи
------


1. ↑ . Милош Константинов, Тодорка Спанкова (1958). Зборник на паднатите борци во народноослободителната борба од битолската околија. Битола. Отсутно или празно `|title=` (help)CS1-одржување: друго (link)
**Благоја Доцев Илиевски - Гуне** ( 1922
 во Куманово —  1944

 во Треска, Скопско) — македонски партизан, борец за слобода на Македонија и учесник во НОВ.

Животопис
---------

Произлегува од сиромашно семејство. По завршувањето на основното училиште, станал општ работник, а подоцна се вработил како мелничар. Во Куманово се поврзал со напредната младина. Во неговиот дом често се одржувале илегални состаноци на кои се подготвувале младинците за стапување во партизанските редови. Во септември 1944 година стапил во Единаесеттата македонска ударна бригада. Со Бригадата учествувал во борбите против окупаторот кај Страцин. Подоцна бил префрлен во Третата македонска ударна бригада. Бил учесник во борбите кај Велес и на терените на Скопје. бил пушкомитралезец и се покажал како вешт и смел борец во извршувањето на поставените борбени задачи. Кон крајот на октомври 1944 година, храбро загинал во борбата против балистичките банди во близина на Треска.

Наводи
------

1. 1 2  *Беа, загинаа, останаа*. Скопје: Историски Архив. 1969. стр. 194–195. На `|first=` му недостасува `|last=` (help)
**Благоја Димов Вујов** ( 1901
 во Бањане, Скопско —  1943
 во Скопска Црна Гора, Скопско) — македонски партизан, борец за слобода на Македонија и учесник во НОВ.

Животопис
---------

Потекнувал од сиромашно семејство. Се занимавал со земјоделство и чување на добиток. При формирањето на двата скопски одреди, неговото село им пружило сестрана поткрепа, особено во храна и материјали. Еден ден во 1943 година Благоја вршејќи една таква задача не се вратил дома од Скопска Црна Гора. Бил убиен веројатно од контрачетите (бугаромани). Гробот не му е пронајден.

Наводи
------

1. 1 2  *Беа, загинаа, останаа*. Скопје: Историски Архив - Скопје. 1969. стр. 41–42. На `|first=` му недостасува `|last=` (help)
**Брзаците** ― делови од река каде речното корито има релативно стрмен степен, предизвикувајќи зголемување на брзината и турбуленцијата на водата.

Брзаците се хидролошки одлики помеѓу обичен тек (дел што непречено тече од потокот) и каскада. Брзаците се одликуваат со тоа што реката станува поплитка со некои карпи изложени над површината на протокот. Како што водата што тече, прска над и околу карпите, воздушните меури се мешаат со него и делови од површината добиваат бела боја, правејќи го она што се нарекува „пенлива вода". Брзаците се јавуваат таму каде што материјалот на коритото е многу отпорен на ерозивната моќ на потокот во споредба со коритото низводно од брзаците. Многу младите потоци што течат низ цврста карпа може да бидат брзаци во поголемиот дел од нивната должина. Брзинаците предизвикуваат аерација на водата на потокот или реката, што резултира со подобар квалитет на водата.

Брзаците се категоризираат во класи, главно од I до VI. Брзакот од класа 5 може да се категоризира како класа 5.1-5.9. Додека брзаците од класа I се лесни за навигација и бараат малку маневрирање, брзаците од класа VI претставуваат закана за животот со мала или никаква шанса за спасување. Спортовите со речни сплавови се изведуваат таму каде што многу брзаци се присутни во текот.

* Брзаци со пенлива вода, близу до Рајнските ВодопадиБрзаци со пенлива вода, близу до Рајнските Водопади
* Насилна вода под Нијагарските ВодопадиНасилна вода под Нијагарските Водопади
* Брзаци на реката Мисисипи во Мисисипи Милс, Онтарио, Канада.Брзаци на реката Мисисипи во Мисисипи Милс, Онтарио, Канада.
* Историска слика на речни брзаци на реката Моми во ОхајоИсториска слика на речни брзаци на реката Моми во Охајо
* Брзаци на Кухакоски во Уусима, ФинскаБрзаци на Кухакоски во Уусима, Финска

Поврзано
--------

* Хидродинамика
* Меѓународна скала на тешкотии на река - за класификација на брзаци
* Реофил - организми кои живеат во вода што тече брзо

Наводи
------

1. ↑  Walbridge, Charlie; Singleton, Mark (2005). „International Scale of River Difficulty". *American Whitewater*. Архивирано од изворникот на 2 април 2018. Посетено на 21 август 2021.

* Mason, Bill (1984). *Path of the Paddle*. Northword Press. ISBN 9781559710046.

Надворешни врски
----------------

* Брзаци во енциклопедијата на National Geographic
**Видеопрегледувач** или **видеоизведувач** (англ. *video player*) е вид на мултимедијален изведувач за прегледување на дигитални видеоподатоци од медиуми како оптички дискови (на пр. DVD, VCD), како и податотеки со соодветен формат како MPEG, AVI, RealVideo и QuickTime.

Покрај функциите слични на видеорекордер како пуштање, паузирање, сопирање, премотување назад и напред, видеопрегледувачите обично имаат и други функции како приближување/цел екран, избор на аудиоканали, избор на преводи (титлови) и фаќање на кадри.

Многу видеопрегледувачи исто така поддржуваат просто преслушување на дигитални аудиоснимки.

Поврзано
--------

* Споредба на мултимедијални изведувачи
* Преслушувач

Надворешни врски
----------------

* BetaNews - Видеопрегледувачи Архивирано на 17 декември 2008 г. (англиски)
* VersionTracker - Видеопрегледувачи (за Windows) Архивирано на 25 јануари 2010 г. за Mac Архивирано на 31 мај 2007 г. (англиски)

  


|  |  |
| --- | --- |
| Stub icon | *Оваа статија за програмска опрема е никулец. Можете да помогнете со тоа што ќе ја проширите.** п
* р
* у
 |
**Династијата Јорк** (англиски: *York*) била кралска династија во Англија, која го презела престолот во текот на т.н. Војна на розите. Власта во Англија под Јоршката династија била во периодот од 1461 до 1485 година (со прекин 1470-1471 година). Прв крал од династијата станал Едвард IV од Англија, кој го заробил кралот Хенри VI кој пак бил од династијата Ланкастер. По смртта на Едвард IV, на престолот се качил неговиот малолетен син Едвард V, а како регент станал идниот крал Ричард III. Едвард на престолот се задржал само три месеци. Ричард III пак на престолот се задржал две години. Во 1485 година бил убиен во Битката кај Босфорт и на престолот се качил Хенри Тјудор, под името Хенри VII.

Династијата Јорк претендирала за престолот по татковата линија на Едмунд Лангли, вовјода од Јорк, кој бил четврти син на Едвард III.

Наводи
------

1. ↑
**Бранко Давидовски — Мајка** (Скопје, 24 март 1930

 - Скопје, 11 октомври 2018

) — македонски фудбалер, а подоцна и новинар, доајен на македонското спортско новинарство.

Биографија и кариера
--------------------

Давидовски е роден на 24 март 1930 година во Скопје. Тој првите контакти со спортот ги имал како фудбалер на ФК Вардар и тоа во 1947 година токму низ периодот на основање на најтрофејниот македонски клуб. Бил дел од Вардар низ сите негови младински категории и потоа кратко во сениорскиот тим во најтрофејниот период.

Најзначајниот период од професионалното спортско новинарство го минал како долгогодишен уредник на Македонското радио – Радио Скопје, а во својата богата кариера известувал од бројни елитни спортски натпреварувања, европски и светски првенства, Олимписки игри и Универзијади. И во пензионерските денови продолжил активно да се занимава со новинарството како дел од спортските редакции на дневните весници „Вечер" и „Утрински весник", а потоа долги години и во единствениот македонски спортски весник „Македонски спорт".
Починал во Скопје на 11 октомври 2018 година.

Наводи
------

1. ↑  *ИН МЕМОРИАМ: Почина доајенот на спортското новинарство Бранко Давидовски*
Видингшо училиште
**Видингшо** е градска област јужно од Линшепинг, Шведска со население од 4.297 лица (2010). Зградите се состојат главно од домови за едно семејство изградени во 1960-те, 1970-те и 1980-те години. Има фитнес центар, пицерија и еден супермаркет. Тинербекен реката поминува низ Видингшо.

Музичарот Ларс Винербек и комичарот Андерс Јохансон потекнуваат од Видингшо.

Видингшо се граничи со областите Ехолмен и Берга

58°22′47″N 15°38′47″E﻿ / ﻿58.37972° СГШ; 15.64639° ИГД﻿ / 58.37972; 15.64639

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
**Бранко Коцев Ивановски** ( 1923
 во Скопје ― во Прешевска Долина, Србија) ― македонски партизан и учесник во НОВ.

Животопис
---------

Завршил основно и средно образование. Живеел и работел како техничар во Скопје.

Активно се вклучил во разните акции преземани против окупаторот. Во јуни 1944 година заминал на кумановско-врањскиот терен, каде стапил во 8 прешевска бригада.

На спомнатото подрачје учествувал во повеќе борби против бугарски фашистички воени и полициски единици. Учествул во борбите за ослободувањето на Бујановац и Прешево. Неговата Бригада добила задача да се пробие кон скопскит терен. Но, на пат кон Скопје, во борбите против балистичките банди во Прешевско, тој загинал.

Наводи
------

1. ↑  *Беа, загинаа, останаа*. Скопје: Историски Архив. 1969. стр. 67. На `|first=` му недостасува `|last=` (help)
**Видно поле** се нарекува целосното подрачје кое го гледаме додека очите ни се фокусирани во центар или простор што едното око го ѕабележува додека погледот е насочен во една точка. Севкупно видно поле на човекот ѕависи од анатомска положба на главата, од фиѕичка состојба на очите. Видното поле се намалува при замор, оштетување на очниот нерв, тумори и др. заболувања.

Видно поле

Тестирање на видното поле
-------------------------

Периметријата претставува одредување на видното поле односно проучување на границите на визуелните полиња со нивната проекција врз сферична површина. Со тестирање на видното поле мериме две работи: колку далеку гледаме настрана гледајќи напред пред себе и колку е осетлив нашиот вид во различни делови на видното поле.

Рачна периметрија
Постојат неколку методи на тестирање на видното поле: тест на конфронтација, Голдманова периметрија и автоматска или компјутерска периметрија.

Периметријата задолжително се прави со исправка за близу ако пациентот има таква. Се испитуваат едно по едно око. Пациентот соодветно позициониран потребно е да го идентификува со притискање на тастер од апаратот секој забележан стимул, точка.

Промените во видното поле ќе бидат различни како последица на лезии на мрежницата, оптичкиот нерв, визуелните патишта и визуелните центри на мозокот.

Како резултат се добива пишан приказ од мониторинг на просторот кој може да се види кога окото е поставено да гледа нанапред, вклучувајќи ги и централниот и периферниот вид.

### Нормални граници

Нормалното видно поле на човекот опфаќа околу 60 степени назално, околу 60 степени над и 75 степени под хоризинталната линија. За нормално возење потребни се приближно 60 степени од секоја страна на вертикална линија, и 20 степени над и под хоризонтална линија.

Наводи
------


1. ↑  Polyak, S. L. (1941). The Retina. Chicago: The University of Chicago Press.
Водоводната мрежа главно опфаќа подземни цевководи.
**Водоводна мрежа** — систем што опфаќа цевки и придружни наменски делови кои ја дистрибуираат водата од водоскладот до крајните потрошувачи. Тлоцртниот распоред на цевководот во однос на насоката на водоснабдување зависи од големината на населбата, урбанистичкито решение и топографските услови. Цевките се кружни по пресек, изработени од леано железо, челик, бетон, армиран бетон или полимерни материјали. Изборот на типот материјал за цевки зависи од максималниот работен притисок и од економските услови и здравствените барања. Потребниот притисок во дистрибутивниот цевковод се одредува од повеќе фактори, на пример, висината на зградите, барањата на противпожарните уреди, а за делотворна работа мора да биде најмалку 2,7 до 4 бари. Покрај цевките, водоводната мрежа вклучува вентили (затворачки вентили) за исклучување на одредени делови од мрежата за замена или поправка, воздушни вентили за ослободување на воздухот од највисоките делови на мрежата, хидранти за снабдување со поголеми количини вода за време на гаснење пожар, разни уреди за намалување (намалување) на притисокот, мерачи на притисок или манометри, означување на водостојот и потрошувачката во водоскладовите, приклучни гарнитури и регистратори на потрошувачка (водомери за домаќинства); за да се обезбеди потребното количество и притисок на вода во висококатниците и во населените места каде што нема висок притисок во водоводниот систем, се градат водоскладови на врвовите на куќите или автоматски пумпни станици - се поставуваат хидрофори.

Во зависност од областа која се снабдува со вода, водоводната мрежа може да биде урбана, индустриска, домашна или противпожарна. Градската водоводна мрежа ги снабдува станбените групи во градот или населбата и ги опслужува потребите на жителите. Индустриската водоводна мрежа е специјална водоводна (независна) мрежа за големи индустриски комплекси (железарница, постројки за хемиска индустрија итн.). Куќна водоводна мрежа е водовод во станбени и јавни згради со хоризонтална и вертикална распределба. Се состои од дистрибутивна мрежа за ладна вода и дистрибутивна мрежа за топла вода. Противпожарна водоводна мрежа е посебна водоводна мрежа за заштита од пожари. Противпожарните цевководи во населените места можат целосно да се одвојат од водоводните инсталации, така што тие формираат специјални водоводи (обично за индустриски и големи воени комплекси, рафинерии за нафта и сл.). Исто така, во големите станбени и јавни згради противпожарните цевководи се издвоени. Според обликот, водоводната мрежа може да биде прстенеста и разгранета. Прстенестата водоводна мрежа овозможува водата да циркулира низ системот. Разгранетата водоводна мрежа се состои од еден главен доводен крак, од кој поединечните цевководи се издвојуваат како краци кон краевите.

Наводи
------

1. ↑  **vodovod**, "Hrvatska enciklopedija", Leksikografski zavod Miroslav Krleža, www.enciklopedija.hr, 2016.
Водокулата видена од една од зградите на Молдавскио државен универзитет
**Кишиневската водокула** е архитектонски споменик на Кинишев, Молдавија, кој се наоѓа на Митрополит Банулеску-Бодони - улица 2, и изградена на крајот на 19 век, по проект на Александр Бернадаци. Таа била главниот дел од водниот систем на Кишинев. Горниот кат бил изграден од дрво и бил уништен од земјотрес. Таа била одново изградена помеѓу 1980 и 1983 година. Таму моментално е сместен Градскиот музеј - Кишинев, кој има предмети кои датираат од 15 до 20 век. Горниот кат е простор за изложби за историски и современи слики и фотографии, како и за разни културни настани.

Историја
--------

Веднаш кога кулата била отворена, градските власти ја отвориле првата градска одводна мрежа, која била планирана за време на мандатот на Карол Шмидт. Кулата започнала да му служи на средишното градско подрачје, со способност од околу 2 илјади тони вода од ден.

Таа била водна кула сè до 1940 година, и почнувајќи таа година, таа била пожарникарска зграда, со горниот кат кој го содржел водниот резервоар. Таа била применета во музеј во 1971 година.

Структура
---------

Висината на кулата е 22 метри. Ѕидовите биле изградени од локални камења, со некои редови на тули. Нивната ширина варира од 50 сантиметри на горното ниво до 2 метри на дното. Внатре има кружно скалило. Кога била обновена кулата, бил поставен лифт. За кратко време, управните канцелариите на Историскиот музеј - Кишинев биле востановени во оваа зграда.

Градбата претрпела значајни структурни оштетувања за време на земјотресите во Вранча, и била затворена 10 години како резултат на тоа. Музејот бил отворен кратко во 2000 година, и кулата била обновена кратко потоа. Обновувањата биле завршени во 2011 година, со мали поправски во 2013 година.

Слична кула била изградена на крстосницата на улиците „Василе Алексендри" и „Вероника Мичле", но таа веќе не постои.

Наводи
------

* *Chișinău: Enciclopedie*, Chișinău, 1997, стр.   117

1. ↑  Muzeul orașului Chișinău (Turnul de apă) Архивирано на 20 јули 2018 г.. *orasulmeu.md* (на романски)
2. ↑  Vom putea urca în Turnul de apă. *Timpul de dimineață*. Посетено на 28 март 2020.
3. ↑  Muzeul istoriei orașului Chișinău. *prospect.md*. Посетено на 28 март 2020.
4. ↑  Colesnic 1997, стр. 117. sfn error: no target: CITEREFColesnic1997 (help)
естерно дела вила
**Вила Кастелбарко** била рурална палата опишана како *вила ди делиција* што се преведувала како *вила на задоволствата*, сместена западно од каналот Мартесана и реката Ада, северно од градот Ваприо д'Ада, во регионот Ломбардија, Италија.

Историја
--------

Првично, локацијата била домаќин на манастирот Валомбросан, со постојани фарми и капела до Свети Карпофоро. Се чинело дека генералниот распоред ги одразувал манастирите на поранешниот манастир. Во описот од 19 век, таа била наречена *Вила Монастероло*.

Тие биле пренаменети од грофот Џузепе Симонета (починал во 1733 година) со изградба на ложа. Монашката црква била формулирана како семејна капела, обновена во барокен стил со полихроматски мермерен олтар. Вилата била префрлена од Симонета во семејството Кастелбарко кон крајот на 18 век, кога Франческа Симонета се омажила за грофот Чезаре Кастелбарко. Овој гроф продолжил со реновирање на зградите и околината, кои во минатото биле користени како ловечки дом.

Во 1804 година, тој ги проширил и украсил просториите за прием, двојно ја зголемил големината на јужното крило со изградбата на *лимонаја* или оранжерија. На просторот покрај терасата, тој изградил две палацини во стилот на империјата што се користеле како музеј и театар. Паркот со засилен со клупи и статует.

Помеѓу 1835 и 1837 година, внукот на Чезаре, Карло Кастелбарко создал во подрумот серија соби со поединечни теми: египетска, етрурска, римска, океанска и фино соба со ренесансна или рафаелска тема. Собите, честопати налик на пештера, биле опремени со фонтани со разиграни водни млазници и водопади. Водич од 1907 година прикажувал северноиталијанска скулптура собрана од Карло, сега во колекцијата Cloisters на Метрополитен музејот на уметност во Њујорк.

На крајот на деветнаесеттиот век, вилата преминала во рацете на семејството Масимини, потоа на Квинтавале во почетокот на дваесеттиот век, кое ја окупирало до средината на 1960-тите. Во моментов имотот бил во сопственост на приватна компанија наречена „Барко центар за уметност и култура". Се користела за културни настани и приватни функции.

Наводи
------

1. ↑  Ville e castelli d'Italia: Lombardia e laghi, second edition, by Luca Beltrami; Editors of Tecnografica, Milan, (1907), page 479-481.
2. ↑  Beltrami, page 480.
3. ↑  Italian Medieval Sculpture of the Metropolitan Museum of Art and the Cloisters, by Metropolitan Museum of Art (New York, N.Y.), Lisbeth Castelnuovo-Tedesco and Jack Soultanian; page 120-121.
4. ↑  Comune of Vaprio d'Adda.
**Воденски македонски баталјон** — воена единица, формирана на 16 јуни, 1944 година на Кајмакчалан, како посебна македонска партизанска единица од македонски борци од Мегленско и Воденско, од составот на Триесеттиот полк на ЕЛАС.

Партизанки од Егејскиот воденски округ, како дел од Првата егејска ударна бригада. Фотографирано во Кавадарци, 30 септември, 1944 година
Седиштето на оваа единица се наоѓало во селото Горно Родево, Мегленско. На 12-13 октомври, 1944 година поради несогласување со КПГ во однос на македонското национално прашање, баталјонот преминал во вардарскиот дел на Македонија. На 18 ноември истата година, во слободна Битола, од македонските баталјони од Воденско, Леринско и Костурско е формирана Првата ударна бригада на Македонците од Грција, позната како Прва егејска ударна бригада.

Наводи
------

1. 1 2  д-р Стојан Киселиновски и др. (2000). *Македонски историски речник*. Скопје: ИНИ. стр. 111. ISBN 9989-624-46-1. Недостасува `|author1=` (help)
**Длабоко грло** (англиски: *Deep Throat*) - американски порнографски филм од 1972 година, во режија на Џерард Дамијано. Главната улога ја толкува Линда Лавлејс.

За филмот
---------

„Длабокот грло" е филм без естетски и политички амбиции, но неговиот шарм се должи на валканиот, но луциден хумор, на визуелната досетливост и на оригиналната музичка подлога. Филмот започнал да се прикажува во една кино-сала за возрасни, на Менхетен, без никаква реклама, но усните препораки придонеле за голема популарност на филмот, кој почнал да се прикажува и во редовните кино-сали, иако бил забранет во поголемиот дел од САД и во многу земји во светот. Со текот на времето се појавиле критики и анализи во специјализираниот филмски печат, а филмот станал глобален културен и општествен феномен и станал предводник на златната ера на порнографските филмови. Големото значење на овој филм се состои во тоа што поттикнал бројни општетсвени дебати за сексуалните слободи, за слободата на уметничкото изразување, за цензурата, за односите меѓу филмот и популарната култура и за други теми. Исто така, голем број познати личности (Труман Капоти, Френк Синатра, Џек Николсон, Мартин Скорсезе, Брајан де Палма, Ворен Бити) отворено признале дека го гледале овој филм. Филмот бил снимен со буџет од 25.000 долари, а се проценува дека донел вкупна заработка од над 100 милиони долари, кои завршиле кај мафијата која била директно вклучена во продукцијата и дистрибуцијата на филмот.

Наводи
------

1. ↑  Ѓорѓи Јаневски, „Само за возрасни", *Економија и бизнис*, година XX, број 239, четврток, мај 2018, стр. 106-107.
Типична дијафрагма за контрацепцијаТипична дијафрагма за контрацепција
Вагиналната **дијафрагма** делува како тенка покривна мембрана, која одговара на вагината на жената. Ги има во девет големини. Таа прави бариера меѓу вагината и грлото на матката и така оневозможува сперматозоидите да дојдат до јајце-клетката. Штити од бременост, но не штити од СПБ и ХИВ. Покрај дијафрагмата, како заштита од СПБ, треба да се користи кондом.

Наводи
------

1. ↑  Hillard, Paula J. Adams; Hillard, Paula Adams (2008). *The 5-minute Obstetrics and Gynecology Consult* (англиски). Lippincott Williams & Wilkins. стр. 240. ISBN 9780781769426. Архивирано од изворникот 2017-09-24.
**Вилата Авала** се наоѓа во Врњачка Бања и претставува недвижнина како културно богатство како споменик на културата .

Прв сопственик на објектот бил д-р Коста Ракичиќ, еден од основачите на угостителството во Бања и визионер за развојот на бањскиот туризам. Пред почетокот на Првата светска војна, од него, трговецот од Трстеник, Бошко Јанковиќ,ја купил семејната куќа, позната како „Станови на Ракичиќ" и доградил спрат, но задржувајќи го истиот распоред и начинот на градба.

Основата на зградата била изградена во форма на издолжена (кирилица, печатно) буква П, дизајнирана по моделот на типични пансиони од средноевропските бањи од 19 век. Вилата има високо приземје, кат и поткровје. Во симетрично дизајнираниот објект се влегувало преку отворениот трем во средината, а потоа кон дворот се пристапувало со ходник, премин, кој продолжувал кон отворениот трем, во дворниот дел од приземјето. Скалите за првиот кат, водат во ходник кој излегува на оградена тераса, на главната фасада, како и до идентичната дворна тераса. Дрвени декоративни елементи ги красат оградите на терасите и скалите. По Втората светска војна, вилата Авала е претворена во објект за трајно домување, со што бил нарушен концептот на основна функција, но и се изгубила претставителноста.

Поврзано
--------

* Список на споменици на културата во Рашката област

Извори
------

Надворешни врски
----------------

* Републички завод за заштита на спомениците на културата - Белград Архивирано на 6 февруари 2021 г.
* Список на споменици
**Друпова квота** — квота која најчесто се користи на избори што се одржуваат во рамките на Системот со единствен пренослив глас (СТВ). Исто така, понекогаш се користи на избори што се одржуваат под методот на најголем остаток на партијата. На изборите преку Системот со единствен пренослив глас, квотата е минимален број гласови што кандидатот мора да ги добие за да биде избран. Сите гласови што кандидатот ги добива над квотата се префрлаат на друг кандидат. Друповата квота била осмислена во 1868 година од страна на англискиот адвокат и математичар Хенри Ричмонд Друп (1831-1884) како замена за претходната квота на Хер.

Денес, Друповата квота се користи во Индија, Република Ирска, Северна Ирска, Малта и Австралија.
**Војна на Петтата коалиција** — европски конфликт во 1809 година кој бил дел од Наполеоновите војни и Коалициските војни. Главниот конфликт се случил во Средна Европа помеѓу Австриското Царство на Франц I и Француското Царство на Наполеон. Французите биле поддржани од нивните држави-клиенти, вклучувајќи го Кралството Италија, Рајнскиот Сојуз и Војводството Варшава. Австрија била поддржана од Петтата коалиција во која беа вклучени Обединетото Кралство, Португалија, Шпанија и кралствата Сардинија и Сицилија, иако последните две не учествувале во борбите. До почетокот на 1809 година, голем дел од француската армија била посветена на Полуостровската војна против Велика Британија, Шпанија и Португалија. Откако Франција повлекла 108.000 војници од Германија, Австрија ја нападнала Франција за да ги врати териториите изгубени во војната на Третата коалиција од 1803-1806 година. Австријците се надевале дека Прусија ќе ги поддржи како нивен поранешен сојузник, но Прусија избрала да остане неутрална.

На 10 април 1809 година австриските сили под водство на надвојводата Чарлс ја преминале границата на Баварија, француска сателитска држава. Францускиот одговор, под Луј-Александре Бертие, првично бил неорганизиран, но војската брзо била консолидирана со доаѓањето на Наполеон на 17 април. Наполеон напредувал до Ландшут, надевајќи се дека ќе ја отсече австриската линија на повлекување и ќе влезе во нивниот заден дел. Чарлс го преминал Дунав во Регенсбург, што му овозможило да се повлече кон исток, иако не успеал да стигне до австриската престолнина Виена, пред Французите. Францускиот напад преку Дунав бил одбиен на 21-22 мај во битката кај Асперн-Еслинг, но повторениот напад бил успешен во јули. Наполеон извојувал голема победа во битката кај Ваграм од 5 до 6 јули, која ги принудило Австријците да потпишат Знаимското примирје на 12 јули. Австриските инвазии на Војводството Варшава и Саксонија (каде што се бореле заедно со Црните Бранзвикери) биле одбиени и протерани од нивните територии во Италија. Британските сили се истовариле во Валчерен, во француската сестринска држава Холандија, но не биле во можност да ја остварат нивната цел да го заземат Антверпен и подоцна биле повлечени.

Војната завршила со Договорот од Шенбрун, кој се сметал за суров кон Австрија бидејќи таа ги загубила своите средоземни пристаништа и 20% од нејзиното население. И покрај евентуалната француска победа, нивниот пораз во Асперн-Еслинг покажало дека Наполеон може да биде поразен на бојното поле. По Шенбрун, Австрија станала француски сојузник и тоа било зацврстено со бракот на Наполеон со австриската принцеза Марија Луиз.

Наводи
------

1. ↑  Chandler 1995, p. 304
|  |
| --- |
| Најпопуларните сајтови за друштвено вмрежување по земја
  Facebook
  VKontakte
  QZone
  Odnoklassniki
  Instagram
  Нема податоци
 |

**Друштвеното вмрежување** (англ. *social networking*) се заснова на создавање на виртуелни заедници најчесто засновани на определен мрежно место и алатките што ги нуди. Вакви заедници обично започнуваат така што група на основачи ќе ги поканат членовите на нивните кругови на пријатели и соработници да се приклучат. Новите членови го повторуваат процесот, со што го зголемуваат бројот на јазли и врски во мрежата. Мрежните места на ваквите друштвени медиуми обично нудат апликации како автоматско дополнување на адресари, јавни профили (поединечни мрежни места) на корисници, можност за формирање нови врски преку „сервиси за запознавање".

Некои друштвени мрежи, го комбинираат поврзувањето преку интернет и со елементи надвор од него, како организирање настани и журки во кои членовите се среќаваат лице в лице. Така, „Мyspace" е фокусиран на музика и филмови, а „Facebook" на студентскиот живот. Поновите друштвени мрежи стануваат уште поспецијализирани, наоѓајќи ја својата публика во тематски „ниши" како сликарство, тенис, фудбал, голф, па дури и козметичка хирургија.

Иако некои од нив се организирани врз основа на деловни контакти со рестриктивен пристап до некои од податоците, повеќето друштвени мрежи се јавни и дозволуваат било кому да се зачлени.

Најголемата исклучиво македонска друштвена мрежа е zapoznaj.se.

Надворешни врски
----------------

* zapoznaj.se Архивирано на 18 мај 2014 г.
**„Другиот"** (англиски: *The Other*) – филм на режисерот Роберт Малиган (Robert Mulligan) од 1972 година. Филмот е снимен според истоимениот роман на Томас Трајон (Tom Tryon), кој е автор и на сценариото. Главните улоги ги играат: Ута Хаген (Uta Hagen), Дајана Мулдаур (Diana Muldaur), Крис Удварноки (Chris Udvarnoky) и Мартин Удварноки (Martin Udvarnoky).

Синопсис
--------

По смртта на татко им, двајца браќа-близнаци го минуваат летото играјќи на фармата, додека нивната мајка жали за сопругот. Едниот брат, Холанд е немирен, а Најлс е тивок и повлечен. Нивната баба Ада го научила Најлс да влегува во умот на луѓето и на животните. На почетокот, за Најлс тоа е само безопасна игра, но откако на семејството и пријателите им се случуваат неколку трагедии, Ада ја наслутува причината...

Наводи
------



1. ↑  Onaj drugi, američki film - Treća strava (пристапено на 12.5.2022)
**Војната на Чарли Вилсон** (англиски: *Charlie Wilson's War*) е американски филм од 2007 година, во режија на Мајк Николс. Главните улоги ги толкуваат: Том Хенкс, Џулија Робертс, Филип Сејмур Хофман, Ејми Адамс и Емили Блант.

Содржина
--------

Чарли Вилсон (го игра Хенкс) се занимава со политика од раната младост, а во еден период бил и конгресмен на државата Тексас. Во својата кариера, која не била многу значајна, тој бил познат по своите демократски ставови за социјална сигурност, за правата на жените и за абортусот. Но, исто така, тој бил познат и како љубител на жените и на пороците. Во 1980-тите години дошло до пресврт во неговата кариера, кога меѓу неговите политички и финансиски поддржувачи се вклучила и една од најбогатите жени на светот, Џоан Херинг (ја игра Робертс), која му била повремена љубовница.

Наводи
------

1. ↑  *Антена*, број 853, 31.10.2014, стр. 21.
2. ↑  *Антена*, број 866, 30.1.2015, стр. 20.
Вирцбург
**Вирцбург** (германски: *Würzburg*) — град во областа Долна Франконија кој лежи во северниот дел на Баварија, Германија. Се наоѓа на реката Мајна и е седиште на Долна Франконија. Подрачниот дијалект во Вирцбург е франконскиот.

Вирцбург се наоѓа на од околу 80 минути патување со воз од Франкфурт на Мајна и околу еден час од Нирнберг. Оддалеченост на најблиските градови преку автопат: Франкфурт 115 км, Нирнберг 115 км, Штутгарт 150 км, Касел 215 км.

Галерија со слики
-----------------

  

* Вирцбург - Würzburg
* 
* 
* 
* 
* 
* 
* 
* 
* 
*

Поврзано
--------

* Вирцбург (округ)
* Вирцбуршки дворец

|  |  |
| --- | --- |
| Stub icon | *Оваа статија за место во Баварија е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 145418613
* LCCN: n80139921
* GND: 4067037-5
* BNF: cb11941170c (податоци)
* NKC: ge170054

 |

 |
**Војник Огнен** — македонска епска народна песна. Се проценува дека песната потекнува од XII век со што таа е една од најстарите македонски епски народни песни.

Содржина
--------

Огненица рони солзи зашто ја гледа војската како се враќа дома, а меѓу војниците го нема Огнен, туку само неговиот коњ. Татко му на Огнен дознава од војниците дека Огнен останал да живее со Тодора во Едрене. Тогаш, Огненица ја дава идејата таа и свекор ѝ да се претворат во питачи и да заминат во Едрене за да го пронајдат Огнен. Таму, тие застануваат крај чешмата и го молат слугата на Огнен да им даде да се напијат вода. Тогаш, Огненица го става прстенот во ибрикот, а додека пие вода, Огнен го препознава прстенот. Тој оди кај чешмата и се среќава со сопругата и со татко си, потоа Огненица останува да живее со него, а Тодора му станува слугинка.

Наводи
------

1. ↑  Томе Саздов, „Предговор", во: Томе Саздов, *Грива тресе, бисер рони* (епска народна поезија). Скопје: Заштита, 1970, стр. 6.
2. ↑  Томе Саздов, *Грива тресе, бисер рони* (епска народна поезија). Скопје: Заштита, 1970, стр. 19-22.
**Душан Љубисављевиќ - Дуле** (Штип, 29 мај 1974

 – Скопје, 23 септември 2013

) — македонски пејач, најпознат како член на дуото Дуле и Коки.

Животопис
---------

Љубисављевиќ е роден во Штип на 29 мај 1974 година. Кариерата ја започнал заедно со неговиот другар Никола Јанков во 90-тите години на XX век во штипските кафулиња како тинејџер. По завршувањето на средното образование се преселил во Скопје, со цел повеќе да се афирмира. На јавноста и станува најпознат во 1996 година кога како дел од дуото „Дуле и Коки" со песната „Виолина и гитара" победува на „Макфест". Автори на нумерата, која станала еден од најубавите македонски евергрини, се Александар Митевски (музика и текст) и Валентино Скендеровски. Заедно со Коки во својот репертоар имал над 50 композиции, а неколку од нив, како на пример *Виолина и гитара, Мене место не ме фака, Марама, Дај ми шанса* и други се сметаат за евергрини. Последните месеци пред смртта Дуле бил ангажиран со својот ресторан Доменика, паралелно работејќи на песните кои требало да се најдат на новиот албум на Дуле и Коки. Починал на 23 септември 2013 година во Скопје.

Наводи
------

1. ↑  „*ДУЛЕ ИМ ГИ РЕШАВАШЕ ПРОБЛЕМИТЕ НА СИТЕ ОКОЛУ СЕБЕ И НЕ СЕ ШТЕДЕШЕ*". Архивирано од изворникот на 2016-03-04. Посетено на 2013-09-24.
2. ↑  *Почина Душан Љубисављевиќ од дуото Дуле и Коки*
3. ↑  „*Почина Душан Љубисављевиќ- пејачот од дуото „Дуле и Коки"*". Архивирано од изворникот на 2013-09-26. Посетено на 2013-09-24.

Надворешни врски
----------------

* Збогум за Дуле: Само песна ми затвара рана Архивирано на 28 септември 2013 г. - Нова Македонија
**Вива** — приватна германска телевизија со седиште во Келн, Германија. Основана е во 1993 година како конкурент на МТВ, маркетинг водач во тоа време.Од првиот германски музички канал добива голема популарност на целната популација.

21 март 1995 година вториот канал (ВИВА два) бил пуштен во употреба, и била прикажана музика на помалку познати и независни автори. 1 јануари 2002 година каналот е преименуван и програмата е наменета за помладите генерации. Оваа промена доведела до пад на рејтингот на каналите за постарите генерации и ја намалила можноста за непознати групи да ја покажат својата музика.

Од 1995 година била Формирана е церемонија за доделување музички награди.

Постојат и швајцарски, полски и унгарски верзии на каналот.

Каналот престанал да емитува на 31 декември 2018 година.

Надворешни врски
----------------

* Матична страница

Наводи
------

1. ↑  „Tiago Worcman e Federico Cuervo assumem novas posições na Viacom". *Converge Comunicações* (португалски). 9 август 2017. Архивирано од изворникот на 22 октомври 2017. Посетено на 19 октомври 2017.
**Душан Трајчев Кузмановски** ( 1927
 во Скопје ―  1945
 во Дуго Село, Хрватска) — македонски партизан, револуционер, борец за слобода на Македонија и учесник во НОВ.

Животопис
---------

Завршил основно училиште, а потоа работел во родното место. Во напредното движење се приклучил преку сестра си, која веќе била вклучена во организациите. Примерно ги извршувал задачите и ѝ помагал на сестра си во нејзината дејност. Го изучил германскиот јазик и тоа му помогнало да влезе во допир со окупаторот и да научи важни работи околу движењето на непријателските сили. На 27 јуни 1944 година и пристапил на НОВ и ПОЈ, во Скопска Црна Гора. Бил борец на Шеснаесеттата македонска ударна бригада. Учествувал во тешките борби против Германците и балистите во Скопска Црна Гора, на Косово, како и во акциите против четниците во Србија, па во пробивот на Сремскиот фронт. Во борбата кај Дуго Село бил тешко ранет. Оттаму го пренесле на лечење во болницата кај Пакрац, каде по кратко време подлегнал на раните.

Наводи
------

1. 1 2  *Беа, загинаа, останаа*. Скопје: Историски Архив. 1969. стр. 82. На `|first=` му недостасува `|last=` (help)